Wêreldlande Jaar 1
In 2021, het ek en 'n 100 ander gesinne deur 23 lande gewerk! Ons het hulle meestal in Engels geleer, so ek lys hulle hier met die Engelse spelling: Albania, Australia, Botswana, Brazil, Canada, China, Denmark, England, France, Egypt, England, France, Germany, Greece, Haiti, India, Israel, Italy, Japan, Kenya, Lesotho, Madagascar and Mexico.
Nathasia van der Walt se drie dogters het sulke mooi maskers gemaak vir Brazil se Karnivaal!
Wel, die gesinne wie my volg op my WhatsApp Klub het al die werk en idees ontvang en kon kies wanneer hulle aan die land werk. Daar is geen druk om saam ons te vorder nie. En party kon net by so paar lande uitkom. Maar dis die vreugde en voorreg van tuisskool: gesinne werk volgens hulle eie pas! Hulle doen net wat hulle nuuskierigheid prikkel en waarvoor hulle tyd kry. As hulle siek of weg was met vakansie, kon hulle later aan die land begin of dit heeltemal skip.
Die oulike werk van die Kritizingers!
Ek en my kinders het ook baie oor elke land geleer. Sommige kere, het ons meer in diepte gedelf. Soos my oudste wat oor Moeder Teresa geleer het met Albanië omdat die verpleegster daar gebore was. En my 11-jarige wou graag oor tiere leer toe ons Indië dek. En my 8-jarige was gretig om die Mexiko lapbook te maak! So hulle het lêrs met klomp skootboeke in van baie lande.
Lapbooks is manila lêrs met opsommings en gevoude papiertjies met feite en prentjies oor die land. Dis 'n baie viseuele manier om inligting oor die land te rangskik en sodoende leer.
Ek moet sê dat om die Whatsapp groep te bestuur het my forseer om werk te soek op die Internet en af te laai. Ek moes dikwels die lisensie koop om dit met 'n klas te deel. Die Whatsapp groep is dus my klas en ek deel pdf's slegs met hulle. Dit kos R99 per maand en sluit so baie wonderlike inhoud in!
My Ilani wys hoe trek Haiti vrouens aan.
Ek vind meeste lapbooks vanaf Homeschool Share. Hulle het die werkkaarte en eenheid studies verniet! Sommige lande soos Haïti en Lesotho was moeiliker. Inligting oor die lande was nie so volop op die wêreldweb nie. Dan moes het meer noukeurige soek en self oplees en inligting deurgee aan my klublede.
Ek plaas net goed op die WhatsApp groep Maandae tot Woensdae. En dis pdf's met lapbooks en drukbare werkkaarte. So ons leer oor die vlag en kyk na die kaart en bekendste plekke in die land op 'n Maandag. Dinsdae probeer ek kunsflyt idees stuur vanaf Pinterest. Iets oulik oor die land se nasionale dier of craft idees vir 'n gebou of landmerk. Woensdae stuur ek nog prentjies en pdf's sodat mens kan uitdruk en 'n temabord versier as jy wou. Ek stuur ook resepte sodat mens die tradisonele kos kan maak van daardie land.
Soms stuur ek 'n video waar my kinders ietsie sê of verduidelk van die land. Die videos is ongelukkig te groot om hier op te laai. Maar kyk gerus na my blad Kieswetter Klaskamer op Facebook.
So wat sê die mammas wat die jaar op my groep was?
Nathasia sê: "Wow, waar om te begin. Van Albanië tot Mexiko, wat ń avontuur! Ons het soveel pret gehad terwyl ons geleer het! Dit was ń wonderlike avontuur om saam my meisies te deel🤗"
Joanne de Jonge sê: "Ons geniet die wêreld lande vreeslik baie saam met julle en as mamma waardeer ek die ekstra tyd wat ek spaar met al die inligting wat jy stuur."
Marilé Otto sê:
"Baie dankie vir al die info. Ons geniet dit so om die wêreld saam met jou en jou kinders te ontdek. 😃" Hierdie is haar kinders se pragtige lemurs toe ons leer oor Madagaskar! Hulle is Shaun 13, Imi 12, Jean 11, Luna 7
Marilé se kinders se ouderdomme beeld goed uit hoe die Wêreldlande Klub vir baie ouderdomme kinders werk. My tweeling is 5 die jaar en ek is verbaas oor hoe baie hulle onthou! My Michaela kind het vir al geniet om te leer hoe groet mens in verskillende tale. Sy sal op 'n dag vir my sê: "Mamma, Goeiemore, hello, Ola, Bonjour, Shalom, Namaste en Kownichiwa!" Wow, het my hart gebars van trots!
Hier werk Michaela aan haar bonsai boompie vir Japan.
So kleintjies kan baie leer en deelneem. Asook ouer kinders. My oudste was 13 die jaar en het die meeste geniet om te kook en verskillende kulture se respete te kook. Sy besef hoe mense heeltemal anders kosmaak en hoe geure en bestandele verskil van land tot land. Ons was bevoorreg om kooklesse by te woon by Elvana Bunsee se huis. Sy het resepte genavors en uitgetoets en aangepas vir ons kinders. Sy het hulle mooi uitgetik en my toegelaat om dit op my Wêreldlande groep te deel.
Hier maak my Janéy en Ilani sushi by Elvana se kookklas!
So, meeste van die pdf's is in Engels. So Engelse gesinne kan vir seker ook aansluit by Wêreldlande WhatsApp Klub. Maar ek het iets spesiaals vir die Afrikaans gesinne: ek lees elke keer 'n verhaal van die land vanuit die uitstekende reeks boeke: 'Kinders van die Wêreld'. So Afrikaans gesinne sowel as Engelse kinders kan die Wêreldlande geniet!
Hoekom WhatsApp? Wel, ek werk ook om 'n geheuestokkie saam te stel met al die werk van die jaar daarop. En dit gaan binnekort te koop wees! Maar die WhatsApp Klub beteken dat mens saam ander gesinne week vir week aan die land werk. Ek gee, na elke 2de week, geleëntheid vir die mammas om foto's te deel van hulle werkies. Dit spoor ons almal aan en inspireer ander mammas met nog oulike idees! Mens voel dat jy saam tuisskool al is ons elkeen by ons eie huise.
Hier versier my 8-jarige Tenike haar Madagaskar vlag met eetbare goedjies!
Om aan te sluit by Wêreldlande WhatsApp Klub, kliek die skakel. Mens kan per maand betaal of vir die jaar vooruit, wat goedkoper uitwerk.
Wêreldlande Deel 1 eindig met Mexiko. Ek beplan om eers in 2023 verder met nog 20 lande Deel 2 te voltooi. Dit sal lande dek van Mongolia tot Zimbabwe! So hou die blad dop om daardie jaar saam ons te toer deur nog Wêreldlande!
By Janet@grootisutrou.co.za|2022-01-04T15:50:43+00:00December 7, 2021|kurrikulum|2 Comments
By Janet@grootisutrou.co.za|2016-09-30T12:10:55+00:00September 30, 2016|Uncategorized|0 Comments
Ons maak die Jesus standbeeld
Omdat die Olimpiese Spele die jaar in Rio Janeiro plaasvind, het ek besluit dat ons die groot Jesus standbeeld moet maak. Die kinders sien dit baie op televisie wanneer hulle die Olympiade kyk, so om die model daarvan te maak sal dit verder in hulle breine vasmaak.
So hoe dit werk in ons tuisskool, ek dink so paar dae aan die ding wat ek wil maak en hoe ek dit gaan doen. Ek soek idees en handleidinge op Pinterest maar daar was niks. Dan versamel ek die goed wat ons nodig het om die projek te maak. Ek vertel die kinders my idee en gewoonlik wil hulle dadelik begin om daaraan te werk. Maar ek kan nie altyd dadelik help of toesig hou nie. So soms moet hulle vir my wag, soms vir dae lank, voor ek tyd kry om aandag te gee aan ons idee. Dis hoekom beplanning en skedules nie vir my goed werk nie. Ek moet elke dag vat soos dit kom. As die tweeling sleg geslaap het die nag, gaan ek nie iets intensiefs en veeleisend aanpak nie. Ek gaan die dag stadig in en laat die kinders speel tot hulle vreugde bekers oorloop. Ander dae, voel ek fluks en bedrywig. Ek gryp die bul by die horings en roep die kinders nader om te werk.
So ek het 'n ou plastiese drinkbottel in die stoorkas gesien wat perfek sal werk vir ons Jesus standbeeld. Sy formele naam is Christ the Redeemed, vertaal na Afrikaans toe is dit seker, Jesus die Verlosser. Ek het reeds klei en tipe gips in my stoorkamer wat ek lank terug gekoop het. Só lekker as ek al die gereedskap reeds het en hoef nie iets te gaan koop nie, (want dit gaan die hele projek weke uitstel!)
Sodra ons 'n tydjie het, wat op 'n Vrydag geval het die week, begin die kinders die bottel met klei toemaak. Dis nie presies die metode wat ek in gedagte gehad het nie maar ek sien dit gaan werk en los hulle. Dis wat ook nodig is om tuisskool mamma-juffrou te wees. My idee was om die klei netjies plat te rol en dan die bottel egalig toe te maak daarmee. Hulle breek stukkies klei af en plak. Dit het dieselfde eind resultaat- ek los hulle.
Ons soek iets om Jesus se kop te wees. Verskeie voorwerpe is getoets vir grote en vorm tot ons op 'n ou vitamien botteltjie afkop wat perfek sal werk. Die word ook met klei toegeplak.
Janéy vorm Jesus se gesig daarop. Sy geniet haarself. Ek hou 'n baba vas en kyk oor haar skouer. Dit lyk nie vir my reg nie maar ek sê niks. Dit maak nie saak nie. Toe raak die klei op en ek moet die babas aandag gee en daar laat staan ons die taak.
Ek wonder of dit nou die einde is daarvan. Maar deur die nag dink ek aan wat ons vir arms kan gebruik: plastiese messe! En ek het sout en meel in die spens, ek sal sommer gou nog gewone klei maak. Saterdagoggend, slaap die een tweeling sussie mooi, ek lê haar sussie neer op die bank en maak vinnig nog klei.
Ek maak gate in die bottel en klei met 'n skerp mes, die plastiek messe pas maklik daarin. Die kinders hou baie daarvan- dit lyk vir hulle soos 'n vliegtuig en hulle vlieg met Jesus eers so bietjie om die kombuis.
Dan is dit tyd vir die pleister. Ek het hierdie Plaster-Cloth by Jimnettes gekoop. Dit kom as 'n rol wat jy in repe kan sny. Dip dan in lou warm water en sit dit op. Baie maklik! Jy kan dit nog bietjie buig en vou terwyl dit klam is maar dit word hard wanneer droog.
Ilani gebruik 'n kwas want dit lyk lekker.
Nou wil ek 'n agtergrond maak daarvoor met bietjie inligting op maar dis naweek en die kinders wil speel. (Wel, hulle wil elke dag speel.) Ek 'squueze' so bietjie werk uit hulle uit.
Ilani kleur Brasilië se vlag in. Janéy onthou die Olimpiese ringe se kleure van laas week se inkleur opdrag. Die ringe verteenwoordig die 5 Landgroepe wat in die Olimpiese Spele deelneem: Africa, Europ, Asia, Americas, Oceania.
Die Jesus standbeeld is 30m hoog en sy arms strek 28m wyd. Dit was ontwerp deur die Franse beeldhouer Paul Landowski en gebou deur engineers Heitor da Silva and Albert Caquot. Dis gemaak van speksteen. Dit het 9 jaar geneem om klaar te maak vanaf 1922-1931. Al hierdie feite is gerangskik op 'n lig-die-flap papiertjies om maklik dit te kan sien
Daars oop kolle, dink dit kon beter en netjieser gedoen word. Wonder of daar ooit, in die geskiedenis van webjoernale, iets geplaas word wat nie 100% perfek is nie? Ek sou dit self mooi wou klaar maak maar moet vrede maak dat ek nie nou sal kan nie, ek wieg meeste van die dag 'n baba. En buitendien, my kinders gaan niks daarby baat as ek hulle taak mooi voltooi nie.
By Janet@grootisutrou.co.za|2016-08-15T08:48:29+00:00August 15, 2016|Uncategorized|0 Comments
Met die tweeling wat my so baie besig en moeg hou, het ek sonder opset die wêreld van 'Unschooling' betree. Wikipedia defineer unschooling as "an educational method and philosophy that advocates learner-chosen activities as a primary means for learning." In plein Afrikaans, is dit: jy los die kind om self te besluit wat hulle wil leer.
Eeeeek! Dit klink mos nie reg nie! Watter kind gaan kies om te werk? Wel, verbasenlik kies baie kinders om te werk en geniet om dit te doen wanneer hulle gelos is in 'n omgewing waar hulle kan leer. So, die filosofie is dat as jy 'n kind los in 'n omgewing wat vindingryk is, dit beteken: daars klomp interessante boeke en ensiklopedies op die rakke; daars 'n rekenaar en Internet toegang; opvoedkundige speelgoed en apparaat orals en 'n beskikbare volwassene, gaan die kind vanself iets kies om aan te werk en BETER leer as 'n opset waar feite in 'n kind se brein gestop word.
George Bernard Shaw sê: "What we want to see is the child in pursuit of knowledge, not knowledge in pursuit of the child."
So hoe sal dit lyk? Wel, ek het vir jou 'n voorbeeld uit ons eie tuisskool reis. Ek lees die ander dag vir my kinders die storie van Mrs Tittlemouse deur Beatrix Potter. Sy bly in 'n ondergronds se huisie met klomp kamers. Die storie is regtig baie oulik en my kinders het sommer opgestaan en begin uitbeeld hoe Mrs Tittlemouse die modder voetspore van die padda-besoeker skoonvee. Hulle het dit baie geniet. So paar dae later, teken my oudste 'n ondergrond huis wat sy baie graag wil bou. Sy vra my hoe om die woord 'kamer' te spel en merk dan al die kamers in haar huis. Sonder dat ek sê sy moet, leer sy klomp nuwe spelwoorde. (En sy oefen dit weer die volgende dag toe sy nie haar tekening kon vind nie en moes van voor af begin.)
Janéy wil só graag hierdie huisie bou dat sy begin dink hoe kan sy genoeg geld maak om dit te kan doen. Sy vra my watse werkies kan sy in en om die huis doen om geld te verdien. Sy gee haar Pappa 'n hot stone massage en sit nog 'n geldjie in haar sak. Sy maak lysies van wat sy alles gaan nodig hê om hierdie te bou. Sy vertel my elke aand hoe vasebrade sy is om haar droom te laat waar word. Sy sê: "Mamma ek gaan hierdie bou en niks gaan my keer nie." Hoe kon ek my kind se 'bubble' bars deur om te sê dis ontmoontlik?
Ek besluit om eerder sagkens die engineers aspekte te bespreek soos dat daar nie vensters sal kan wees nie, so hoe kry mens lig en lug daarin. Sy besef sy gaan ventilasie pype moet inbou en teken ligte. Ons praat selfs oor 'n kaggel en 'n skoorsteen. Al hierdie dinge kry haar brein aan die gaan en sy gesels ure met haar sussie oor haar planne.
Vanoggend vra sy my vir my foon om die 'calculator' te gebruik (is dit 'n sakrekenaar as dit op jou foon voorkom?) Sy wil al haar geld optel. So ek wys haar hoe sente 0,1 en 0,5 gaan wees en rande 5 en 10 ens. Sy snap vinnig en tel al haar geld op tot by R92,50. Sy voel baie ryk. Sy skree van opgewondeheid dat sy naby R2000 is en dit sal genoeg wees om haar ondergrondse huis te bou asook meubels te koop en dalk as daar iets oorbly, lekkergoed ook! Ek besluit ek gaan moet verduidelik hoe baie so projek sou kos. Ek breek die nuus aan haar: Sus, met R2000 kan mens dalk een bank koop. Haar mond rek met verbasing. Julle bunk bed was R2500! Sy antwoord dat sy 2 beddens gaan nodig hê en daar besef sy hoe buite haar bereik dit is. Haar skouers val. Ek sien hoe slat die teleurstelling haar. Ek probeer troos: Selfs grootmense het nie genoeg geld om hulle huise te bou nie! Ek beskryf hoe hulle moet geld leen by die bank om 'n huis te bou. Ek stel voor dat sy spaar om 'n Sylvanian familie pophuis te koop. Dat dit binne haar bereik is. Ek vertel haar hoe ongelooflik great haar ondergrondse idee is – dis 'n idee wat sy by Uitvinding Dag met haar tuisskool maatjies moet deel.
Sy dink so bietjie en besluit sy gaan spaar om baie lego te koop. Ja! Dis nou 'n blink plan. Dan bou sy solank haar droomhuis op 'n kleiner skaal.
So hoeveel vakke het sy geleer in hierdie een projek? Afrikaans, wiskunde, kuns (dy het klomp meubels ontwerp) tegnologie. Elk geval, ek weet van 'n ander 'unschooling' gesin wie se voorbeeld baie meer indrukwekkend is. Die dogter van 7 bedryf reeds haar eie maatskapy. Bak kolwyntjies, neem bestellings daarvoor, reël vir oplewer en aflewer en hou rekord van als. Sy skryf kwotasies en doen basies rekeningkunde. Ek kan verstaan hoe dit van baie meer waarde is as om Graad 1 by te woon by 'n skool.
So dit kom daarop neer om die proses te vertrou. Soos ek verstaan is daar baie dae waar dit lyk asof niks gebeur nie. En dan is daar ongelooflike dae waar die kind wegspring met 'n taak en floreer.
Ek dink as iemand dit versigtig sou wou begin sal dit behels om baie vir jou kind te lees. Lees dalk net tot halfpad en los die res oor aan jou kind se nuuskierigheid. Bespreek die grootmens wêreld van besigheid en geld maak. Maak seker dat daar baie bronne en naslaanboeke rondlê vir jou kinders om in te loer. As jy (soos ek) nie bereid voel om die werkboeke te bêre nie, gee vir hulle opsies oor wat hulle kan doen. Laat hulle deur die boek blaai en self kies watse bladsye hulle gaan aanpak. Dit laat hulle voel dat hulle gekies het om te werk en daarom sal hulle dit klaar maak. Vra vir hulle waaroor wil hulle leer en dan doen julle dit in diepte. In ander woorde, julle skryf julle eie kurrikulum. Dis wat unschooling is!